Syrna

Syrna (gresk: Σύρνα; italiensk: Sirna), tidligere også Sirina (gresk: Σειρήνα), er en liten gresk øy på omtrent 8 km², tilhørende øygruppen Dodekanesene i Egeerhavet nær den sørvestlige kysten av Anatolia (Tyrkia). Administrativt tilhører den kommunen Astypalaia i den greske regionen sørlige egeiske øyer. Alternativt navn for øya er Agios Ioannis (gresk: Άγιος Γιάννης). Nisida Syrna - Island near Astypalaia, Dodekanisos, Greece

 Beskrivelse 
Det høyeste punktet på øya 322 meter høy. Den er 4 km lang og 2,5 km bred. Den ligger omtrent 35 km sørøst for Astypalaia og 44 km sørvest for Nisyros. Syrna er i dag ubebodd, men det finnes rester av tidligere bygninger på det flatere landområdet mellom to bukter på sørøstlige delen av øya. Der er det også et kapell viet sankt Johannes og et annet viet sankt Georg. Innbyggere på naboøyer benytter øya for å ha tamdyr, drive litt jordbruk og fiske.

 Historie 
Det er avdekket funn fra minoisk kultur fra midtre bronsealder, og vitner om tidlig bosetning på øya. I havområdene rundt øya er det funnet flere skipsvrak fra den greske klassisk tid og senere bysantinsk tid. I 2000 ble det funnet et skipsvrak fra sen romersk tid, datert til rundt 100-tallet e.Kr. Det ble funnet av Det greske senter for maritim forskning ved hjelp av sonarteknologi.«Cooperation of the Hellenic Centre of Marine Research (HCMR) – with the Department of Underwater Antiquities Cooperation of the Hellenic Centre of Marine Research (HCMR) – with the Department of Underwater Antiquities (EEA)» , Hellenic Centre of Marine Research.

Den 8. desember 1946 gikk skipet «Athina Rafiah» på grunn ved øya i bukta Agiou Soassin på øyas sørkyst. Det fraktet jødiske flyktninger til Palestina og mer enn 700 overlevende kom seg i land på øya. Den britiske minesveiperen «HMS Providence» som seilte sammen med «HMS Chevron», «HHMS Themistocles» and «HHMS Aegean» greide å redde de overlevende. «HMS Providence, 2nd Minesweeping Flotilla» , Britains-smallwars.com.

 Natur  
Som mange greske øyer er den noe gold, dekket av fønikiske einer (Juniperus phoenicea) Natura 2000-område GR4220011 , gresk og lavtvoksende buskvekster som garriga.

Øya er et viktig område for hekkende trekkfugler; sjøfugler og rovfulger, blant annet gulnebblire, levantlire (Puffinus yelkouan) og eleonorafalk. «GR165 Sirna island and nearby islets», Hellenic Ornithological Society. Syrna er en del av EUs Natura 2000-område. Important Bird Area site list: GR 165, engelsk

 Se også 
 Syrna (Hellas), gresk landsby i Trikolonoi, Arkadia

 Referanser 

 Eksterne lenker 
 Informasjon fra greske reisenettsted, engelsk
 Astypalea to Samos via Syrna, kart og bilder


Kategori:Dodekanesene
Kategori:Øyer i Hellas